b'\n_START_ARTICLE_\nMarsa al-Burayqah\n_START_PARAGRAPH_\nMarsa al-Burayqah eller Mars\xc4\x81 al-Burayqah (mars\xc4\x81=havn) (arabisk: \xd9\x85\xd8\xb1\xd8\xb3\xd9\x89 \xd8\xa7\xd9\x84\xd8\xa8\xd8\xb1\xd9\x8a\xd9\x82\xd8\xa9) er en oljehavn i det nord\xc3\xb8stre Libya, innerst i den nord\xc3\xb8stre hj\xc3\xb8rnet av Sidrabukten. Siden 2007 har omr\xc3\xa5det v\xc3\xa6rt en del av kommunen Ajdabiya._NEWLINE_Omr\xc3\xa5det var i den italienske koloniperioden omtalt som Mersa Brega, Marsa el-Brega. Under andre verdenskrig omtalte den tyske \xc3\xb8verstkommanderende for Afrikakorpset Erwin Rommel under Felttoget i Nord-Afrika i 1941 stedet som \xc2\xabporten til Kyrenaika\xc2\xbb._NEWLINE_Omr\xc3\xa5det var ubebygget fram til 1960, da det ble bestemt at dette skulle v\xc3\xa6re sluttpunktet for Libyas f\xc3\xb8rste oljeledning fra innlandet._NEWLINE_I dag er det flere olje- og gassledninger samt raffinerier i omr\xc3\xa5det som har et beregnet innbyggertall p\xc3\xa5 12\xc2\xa0594 (2003)._NEWLINE_Under oppr\xc3\xb8ret i Libya i 2011 raste det harde kamper om byen 2.-4. mars 2011 da styrker lojale til Muammar al-Gaddafi fors\xc3\xb8kte uten hell \xc3\xa5 gjenerobre byen.'